Når vi arbejder på en ny oplevelse,
at vække den til live, så må vi starte et sted.
Vi gør alt for at sætte noget konkret, om det er fysisk eller digitalt,
foran folk, så man kan mærke:
"Hvad er det her? Hvad er spændende ved det?
Skal vi gå videre med et projekt som dette?"
EN DAG HOS DISNEY
Mit navn er Leslie Evans, og jeg er senior-udviklings-Imagineer.
Jeg er ingeniør og designer og arbejder med den nyeste teknologi...
Udviklings-Imagineer
Walt Disney Imagineering Forskning og Udvikling
...for at bringe nye oplevelser til parken.
Det er et trygt sted, hvor folk kan drømme stort
og forsøge at lave projekter, der er ambitiøse og en smule skøre.
Folk kan forsøge at løse problemer, der føles umulige.
Det er vores job at identificere og forsøge at løse de problemer,
så vi virkelig kan innovere og skabe den næste generation af oplevelser.
Jeg blev faktisk født i Florida.
Så som helt lille
var jeg meget tæt på Walt Disney World, og vi tog dertil hele tiden.
Jeg har meget levende minder om en dag fuld af magi,
hvor jeg ingen bekymringer havde.
Det var bare mig og en række fætre og kusiner, der løb rundt i parken.
Der var en vis indsigt, som jeg fik, da jeg var helt lille
og altid gik rundt i parken, som senere fik mig til at tænke:
"Vent. Der må være folk, der laver alle de her ting."
Så fra en meget ung alder lavede jeg altid ting.
Jeg var nysgerrig omkring, hvordan ting hang sammen.
Jeg ville gerne forstå, hvordan ting fungerede.
Jeg havde svært ved at vælge, hvad jeg ville.
Jeg tog en ingeniørgrad og en erhvervsøkonomigrad samtidig.
Jeg studerede også kunst, fordi jeg gik op i kunst og design.
Der var en bred baggrund af viden, som jeg havde tilegnet mig.
Men det bedste ved jobbet er,
at jeg kan bruge det hele samtidig.
Jeg elsker, at jeg ikke behøver at vælge.
Og vi forsøger at løse nye, forskellige og svære problemer hver dag.
Så vi forbinder hans gamle hjerne
-med hans ny perceptionssystem. -Ind.
Der er tre vyloo'er udstillet der, hvor man står i kø
til Guardians of the Galaxy - Mission: Breakout!-forlystelsen.
Vores gæster elsker karaktererne.
Der er fantastiske, magiske øjeblikke,
hvor folk forholder sig til karaktererne, som de har set i filmene,
og som de virkelig føler, at de har et tæt forhold til.
Vyloo-projektet begyndte som et spørgsmål, vi stillede os selv,
hvilket var: "Kan vi bygge nogle relativt enkle animatroniske karakterer,
som virkelig kan udtrykke følelser?
Og kan vi finde på måder at programmere og redigere deres personligheder
baseret på, hvordan man ville tale med en skuespiller?"
Vi havde en kontrolpalet, som vi kunne skrue og op ned for
for at kontrollere, hvor inadvendte eller udadvendte karaktererne var.
Vi undersøgte meget på forhånd for at forsøge at forstå,
hvordan de skulle forholde sig til stimuli omkring sig.
Vi byggede endda vores egen skabning,
som ikke eksisterede noget sted på planeten.
Vi ville ikke låse os fast på en karakter, som vi allerede kender,
og som har en defineret personlighed og måde at bevæge sig.
Vi ville eksperimentere.
Udviklings-Imagineer
Walt Disney Imagineering Forskning og Udvikling
Hvis en gæst læner sig ind mod ham,
så har vi forskellige reaktioner.
Hvordan ved du, at den ser dig som en person?
Måske er den begejstret for at se dig.
Måske ved den ikke helt, hvem du er,
og den er en smule genert.
Vi ville gerne lege med
alle de personlighedstyper i én karakter,
og sådan endte vi med vores nuværende karakter-design.
Det fantastiske ved det her sted hos Disney er,
at vi laver ting hele dagen, hver dag.
Vi vil altid fortsætte med at lave ting,
og sådan tror jeg ikke, at nogen andre gør.
Vi bruger dem til at underholde.
Vi forsøger at gøre robotter levende
for at gøre dem til karakterer, der kan underholde folk.
Det kræver, at vi selv arbejder på det hele,
for selv hvis der findes noget, som vi gerne ville bruge,
så skal det altid ændres en smule for, at vi kan bruge det.
I løbet af de seneste par år har jeg brugt en del tid på
at arbejde med animatroniske ansigter, som har en masse kompleks geometri.
som man virkelig er nødt at gå i dybden med at tegne, printe og forstå.
"Hvordan ser det ud? Hvordan fungerer det?"
Det er noget af det, der fik mig hertil, at man arbejder fra bunden,
hvilket virkelig bliver en del af én, når man arbejder med gruppen her.
For mig, som har bygget ting, fra da jeg var lille, er det en drøm.
Jeg ønsker at støtte den kulturarv, som Walt Disney påbegyndte.
Det kunne være gennem nyskabelse inden for animatronik
eller inden for opbygningen af medrivende verdener,
mens jeg arbejder på et fantastisk hold med verdens mest talentfulde mennesker.
Tekster af: Jonas Kloch